מאיר בוזגלו

מאיר בוזגלו (נולד ב-1959) הוא פרופסור חבר בחוג לפילוסופיה באוניברסיטה העברית בירושלים. עוסק בתורת ההכרה ומטאפיזיקה, פילוסופיה של המתמטיקה, בפילוסופיה של הלשון ובפילוסופיה של היהדות. בוזגלו פעיל בקידום חינוך שוויוני, בקידום הוראת המתמטיקה, בחידוש מסורת הפיוט ובבשורת היהדות המזרחית והמסורתית לחברה הישראלית.

==ביוגרפיה==
בוזגלו נולד בקזבלנקה שבמרוקו לרבי דוד בוזגלו, מגדולי משוררי ופייטני מרוקו. עלה עם משפחתו בגיל חמש לישראל וגדל בקריית ים.

בוזגלו סיים תואר ראשון (B.Sc) במתמטיקה פיזיקה ופילוסופיה של המדע ותואר שני במתמטיקה (M.Sc) תחת הנחייתו של מנחם מגידור באוניברסיטה העברית. לאחר מכן, עבר לחוג לפילוסופיה וכתב עבודת דוקטורט בנושא "הפילוסופיה של המתמטיקה של שלמה מימון" בהנחיית גלעד ברעלי ושמואל שקולניקוב.
עבודתו של בוזגלו בתחומי הפילוסופיה מגוונת וחוצת תחומים, מלוגיקה, פילוסופיה של המתמטיקה ופילוסופיה של הלשון, דרך פילוסופיה אירופית ופילוסופיה יהודית של ימי הביניים.

אחד הפרויקטים המרכזיים בהגותו של בוזגלו הוא הניסיון להגדיר את המושג "מסורתיות" הגדרה פוזיטיבית (בניגוד להגדרה השוללת: "לא חילוני ולא דתי", ראו לדוגמה בערך מסורתיים) ולצקת בה תוכן ממשי. לפי הגותו, המסורתיות מושתתת על ערך המסירה התרבותית הבין דורית. לטענתו, בקרבם של היהודים המסורתיים נמצאת היצירתיות הדתית הגדולה ביותר והחשובה ביותר להמשך קיום הדת כגוף חי ופורה.

בספרו שפה לנאמנים: מחשבות על המסורת (2008-תשס"ט), בוזגלו עוסק בפילוסופיה של המסורתיות. בספרו זה הוא קורא בין היתר תיגר על תפיסות חילוניות ודתיות-אורתודוקסיות (כגון של ישעיהו ליבוביץ) הרואות ביהדות את התגלמות ד' אמות של הלכה גרידא. לדידו של בוזגלו, המסורתיות (המאפיינת אחוז ניכר של היהודים בישראל) אינה דיכוטומית בבחינת 100% הלכה או 100% חילון, אלא מאפשרת אורח חיים צבעוני יותר, מורכב יותר. לדידו של בוזגלו המסורתי החושב, התלמיד החכם, מקבל עליו בהכרעה מודעת את הנאמנות למסורת. אין מדובר באדם אשר ממשיך פשוט את דרך הוריו.

בנוסף מדגיש בוזגלו את הצורך בפתיחות להתחדשות יהודית ובעידודה. מבחינה פילוסופית בוזגלו מושפע מפילוסופים כלודוויג ויטגנשטיין, סול קריפקי, שלמה מימון וגוטלוב פרגה.

==פעילות חברתית וציבורית==
מאיר בוזגלו היה מיוזמי חידוש מסורת הפיוט בישראל, במיזמים כ"קהילות שרות" ו"ידידי, השכחת", שהתאגדו תחת אתר האינטרנט "הזמנה לפיוט", בו הוא משמש כחבר הוועדה האקדמית.

חבר הגרעין המייסד של עמותת קדמה לחינוך עיוני שוויוני בשכונות ובעיירות.

פעיל בתחום הוראת המתמטיקה, הקים את מכון "מעיינות" מכון המיישם את תפיסותיו של בוזגלו לגבי הוראת המתמטיקה. כמורה בבית ספר, כחוקר וכמפתח תוכנית להוראת המתמטיקה והלוגיקה.
בוזגלו משמש גם כמנהל המכון לטיפוח בחינוך.
חבר בכח המשימה הלאומי לקידום החינוך בישראל, של משרד החינוך (ועדת דוברת).

בוזגלו היה ממנסחי אמנת כנרת השואפת ליצור מכנה משותף לזרמים והמחנות השונים בציבור היהודי (ימין-שמאל, דתיים-חילוניים וכו') וחתם עליה יחד עם שורה של אנשי ציבור מהימין והשמאל.

בוזגלו חבר בקואליציית 'שבת שוויון'.

בשנת 2013 נבחר בוזגלו להדליק משואה בטקס המרכזי של יום העצמאות ה-65 למדינת ישראל. בשנת 2023 הוענק לו עיטור נשיא מדינת ישראל. ב-2024, מספר חודשים לאחר מתקפת הפתע על ישראל, פרסם מאמר בו מתח ביקורת על האקדמיה בישראל, שלדבריו מתרפסת בפני האקדמיה בארצות הברית. בוזגלו טען במאמרו כי אין שום דרך "לחזור ל־6 באוקטובר".<ref></ref>

==ספריו==
<div class="mw-content-ltr">
* Solomon Maimon : monism, skepticism, and mathematics (Pittsburgh, Pa. : University of Pittsburgh Press, 2002)
* The Logic of Concept Expansion - Cambridge University Press
</div>
* "עד נכון היום" - הוצאת ראובן מס, 2007
* "שפה לנאמנים" - הוצאת כתר ו[http://www.mandelfoundation.org קרן מנדל], 2008
* ערך והוסיף מבוא לספר "אחרים: שפינוזה ושלמה מימון" בסדרת עם הספר, 2009
* הרמב"ם: קריאה ישראלית, אוניברסיטה משודרת, 2013.
* "שמע" - עיון מטאפיזי לאור המקורות, הוצאת כרמל, 2022
* ערך (יחד עם יפה בניה) את הייחוד והיחד: מורשות מבקשות גשר. ראשון לציון: ידיעות אחרונות - ספרי חמד, 2022

==מאמרים==
* [https://web.archive.org/web/20070503203058/http://www.panim.org.il/info/articals-test/new-treditional.htm המסורתי החדש - פנומנולוגיה (מתוך: "פנים" להתחדשות יהודית בישראל)]
* [http://lib.cet.ac.il/Pages/item.asp?item=10762&author=1769 חידה אחת על הר סיני] (פורסם ב"אלפיים" גיליון 21)
* 
* 

==לקריאה נוספת==	
* מאיר בוזגלו, המסורתי, באנתולוגיה "תמונה קבוצתית" (ספרות ישראלית במאה ה-21), עמ' 592–603, הוצאת כרמל, 2017

== קישורים חיצוניים ==

* 
* [http://mandel.mli.org.il/MLCN/Hebrew/News/buzaglo_book.htm על הספר שפה לנאמנים - באתר מרכז מנדל למנהיגות בנגב]
* [http://web.nli.org.il/sites/NLIS/he/song/Pages/default.aspx אתר הפיוט והתפילה]
* ביקורת על הספר "עד נכון היום":
** - חלק א'
** - חלק ב'
* 
* 
* נדב ברמן ש., [http://toravoda.org.il/node/2054 'המסורתיות: אתגר או איום? מחשבות בעקבות ספרו של מאיר בוזגלו שפה לנאמנים'], 'דעות', גיליון 44, חשון תש"ע, עמ' 38–40
* 
*
* אריה קיזל, [http://www.akizel.net/2011/09/blog-post.html "האלטרנטיבה המסורתית של בוזגלו: לא ראוי להילחם על מזרחיות מנותקת מיהדות"]. עיונים בחינוך (אפריל 2011), 4, עמ' 215–218
* 
* [http://glz.fm/index.php?PHPSESSID=df962847144689ba147813e95d88eefe&action=media;sa=item;in=17065 אנשים בלילה] ד"ר בוזגלו מתארח בתוכניתו של קובי מידן בגלי צה"ל, 19 במרץ 2013
* 
* פרויקט סוגיא וארגון מציל"ה - [http://metzilah.sugia.net/עמוד-חכם/?uid=409 מאיר בוזגלו].
* צור ארליך,[http://tsurehrlich.blogspot.co.il/2010/01/blog-post_25.html למסורתיים יש פילוסופיה. ריאיון עם מאיר בוזגלו], התפרסם במקור ראשון, ב' בניסן תשס"ט, 27 במרץ 2009
* 
* 

==הערות שוליים==

קטגוריה:פילוסופים ישראלים
קטגוריה:חוקרי יהדות ישראלים
קטגוריה:פילוסופים של היהדות
קטגוריה:סגל האוניברסיטה העברית בירושלים: פילוסופיה
קטגוריה:עולים בשנות ה-1960
קטגוריה:משיאי משואה ביום העצמאות: 2013
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים ילידי מרוקו
קטגוריה:מקבלי עיטור הנשיא
קטגוריה:ישראלים שנולדו ב-1959